Diari Oficial de la Generalitat Valenciana


Sumari del DOGV 9848, del 14-05-2024 (2024/4207)

Anunci del Servici Territorial d'Indústria, Energia i Mines d'Alacant, pel qual es convoca l'alçament de l'acta prèvia a l'ocupació de determinades finques afectades pel Projecte de construcció d'una central fotovoltaica, de potència instal·lada 4.928 MW, denominada PSF Heliades, situada al terme municipal del Pinós. Expedient ATALFE/2021/87/03. Expedient d'expropiació forçosa JUEXPR/2024/1/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9848

Data del DOGV
:   14-05-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/4207


Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Anunci del Servici Territorial d'Indústria, Energia i Mines d'Alacant, pel qual es convoca l'alçament de l'acta prèvia a l'ocupació de determinades finques afectades pel Projecte de construcció d'una central fotovoltaica, de potència instal·lada 4.928 MW, denominada PSF Heliades, situada al terme municipal del Pinós. Expedient ATALFE/2021/87/03. Expedient d'expropiació forçosa JUEXPR/2024/1/03. [2024/4207]  
  
  
Amb data 13 de desembre de 2023, pel Servici Territorial d'Indústria, Energia i Mines d'Alacant, es va dictar resolució per la qual atorga a Heliades Fotovoltaica 1, SL, autorització administrativa prèvia, autorització administrativa de construcció, i es declara, en concret, la utilitat pública del projecte denominat PSF HELIADES, al terme municipal del Pinós, de la província d'Alacant. Expedient referència ATALFE/2021/87/03.  
Esta declaració d'utilitat pública, d'acord amb el que es disposa en la Llei 24/2013, de 26 de desembre, del sector elèctric, i el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la urgent ocupació d'estos, i els és aplicable el procediment d'urgència que determina l'article 52 de la Llei d'expropiació forçosa, de 16 de desembre de 1954.  
  
En virtut d'això, este Servici Territorial d'Indústria, Energia i Mines d'Alacant, en compliment del que es disposa en l'esmentat article 52 de la Llei d'expropiació forçosa, convoca les persones titulars dels béns i drets afectats a l'Ajuntament on es troben les finques afectades, com a punt de reunió per a, de conformitat amb el procediment que establix l'article esmentat, dur a terme l'alçament d'actes prèvies a l'ocupació i, si és procedent, les d'ocupació definitiva.  
  
Totes les persones interessades o titulars de qualsevol classe de dret o interés sobre els béns afectats hauran d'acudir personalment o representades mitjançant la deguda autorització, i hauran d'aportar els documents acreditatius de la seua titularitat i l'últim rebut de la contribució. Poden anar acompanyades de personal d'assessorament, si ho estimen oportú, amb despeses a càrrec seu.  
L'alçament d'actes tindrà lloc el pròxim dia 3 de juliol de 2024, a partir de les 10.00 hores, a la sala de plens de l'Ajuntament del Pinós.  
  
L'orde d'alçament d'actes es comunicarà mitjançant l'oportuna cèdula de citació i la relació de les persones titulars convocades figurarà en el tauler d'edictes de l'Ajuntament assenyalat i en l'annex.  
  
Es comunica que esta publicació es considera igualment, als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, com a notificació als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
  
En l'expedient expropiatori JUEXPR/2024/1/03 Heliades Fotovoltaica 1, SL, assumirà la condició de beneficiària.  
  
Alacant, 30 d'abril de 2024.- La cap del Servici Territorial d'Indústria, Energia i Mines: Rosa María Aragonés Pomares.  
  
ANNEX  
Relació concreta i individualitzada del bé i dret afectat per la construcció d'una central fotovoltaica, de potència instal·lada 4.928 MW, denominada PSF Heliades, situada al terme municipal del Pinós, província d'Alacant.